
REFERAT DE APROBARE


	Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local "Proiectul de hotărâre privind actualizarea Planului de ordine şi siguranţă publică al Poliţiei locale Boldeşti-Scăeni".
	În baza OUG nr. 57/2019 privind Codul administrativ şi a Legii nr. 155/2010 a poliţiei locale, vă prezint următoarele :
	În cadrul comisiei locale de ordine publică, aprobată prin H.C.L. nr. 47/28.03.2023, a fost analizat proiectul Planului de ordine şi siguranţă publică, actualizat, aşa cum a fost prezentat, corelat cu Planul unic de ordine şi siguranţă publică elaborat la nivelul judeţului pus la dispoziţie prin reprezentantul poliţiei române din cadrul comisiei. 
Planul de ordine şi siguranţă publică a fost aprobat  prin HCL nr.26/ 27.02.2017, în baza acestuia a fost întocmit un Protocol de cooperare cu Poliţia oraşului Boldeşti-Scăeni pentru îndeplinirea misiunii de menţinere a ordinii şi siguranţei publice. 
În urma modificărilor apărute în derularea unor evenimente la nivel local, Planul de ordine şi siguranţă publică a fost actualizat anual prin hotărâri ale consiliului local. 
Potrivit dispoziţiilor art. 5 din 	Ordinul nr. 92/2011 „Planurile de ordine şi siguranţă publică sunt elaborate şi actualizate, după caz, anual până la data de 15 aprilie sau ori de câte ori survin modificări în evoluţia situaţiei operative sau cu privire la efectivele de poliţie locală participante la activităţile de menţinere a ordinii şi siguranţei publice”.
	Faţă de aceasta propun aprobarea Planului de ordine şi siguranţă publică al Poliţiei locale Boldeşti-Scăeni, actualizat, conform anexei.
	
În speranţa aprobării, vă mulţumesc anticipat!
           

PRIMAR,
BUCUROIU CONSTANTIN

